Държавен вестник, бр. 109, 2025 г., стр. 67

БРОЙ  109	
Д Ъ Р Ж А В Е Н  В Е С Т Н И К 	
СТР.  67   
гарски език, а предоставяните официални 
документи трябва да бъдат и легализирани в 
съответствие с изискванията на действащото 
законодателство.
(12) Участниците уведомяват БНБ за про­
мени в обстоятелствата по този член в деня 
на настъпване на съответната промяна.
Чл. 6. (1) Участието в ЕСРОТ се прекра­
тява едностранно от БНБ в случаите, когато:
1. е отнет лицензът на участник в ЕСРОТ 
или е открито производство по несъстоя­
телност;
2. е взето решение от компетентния орган 
на участника за прекратяването му;
3. участникът в ЕСРОТ се преобразува 
чрез вливане или сливане с друг участник 
в системата;
4. спрямо участник в случаите, предвидени 
в закон, са наложени мерки, ограничаващи 
извършването на инвестиционни услуги и 
дейности.
(2) Българската народна банка може 
временно да ограничи достъпа до ЕСРОТ 
или изцяло да го прекрати, когато устано­
ви, че участник е престанал да отговаря на 
изискванията за участие в системата, не из­
пълнява своите задължения или спрямо него 
в случаите, предвидени в закон, са наложени 
мерки, ограничаващи дейността му изцяло 
или частично.
(3) В случаите по ал. 1 ДЦК, притежава­
ни от участника и общо от негови клиенти, 
включително такива с наложена тежест, 
се прехвърлят служебно при друг участ­
ник – поддепозитар на ДЦК, определен от 
Министерството на финансите съгласувано 
с БНБ.
(4) В случаите по ал. 1 за ДЦК, притежа­
вани от участник по чл. 3, ал. 1, т. 1, 2, 3, 4 
и 8 и общо от негови клиенти, регистрирани 
в централни депозитари на ценни книжа от 
държави членки, се прилагат правилата и 
процедурите при неизпълнение от страна на 
участник на съответния централен депозитар.
(5) В случаите по ал. 2 по преценка на БНБ, 
съгласувано с Министерството на финансите, 
притежаваните от участника ДЦК и/или 
общо от негови клиенти, включително такива 
с наложена тежест, могат да се прехвърлят 
служебно при друг участник – поддепозитар 
на ДЦК, определен от Министерството на 
финансите съгласувано с БНБ.
(6) Участието в ЕСРОТ може да се пре­
крати по искане на участника с едномесечно 
предизвестие. В срока на предизвестието 
участникът е длъжен да прехвърли воденето 
на притежаваните от него и негови клиенти 
ДЦК при друг участник в ЕСРОТ. Предва­
рително договорени сделки, чийто вальор 
съвпада или е след датата, на която се пре­
кратява неговото участие, не се регистрират 
от ЕСРОТ.
(7) Предприемането на мерки за предотвра­
тяване или на мерки за управление на кризи 
по смисъла на Закона за възстановяване и 
преструктуриране на кредитни институции 
и инвестиционни посредници по отношение 
на участник в ЕСРОТ не е самостоятелно 
основание да се приеме, че участникът не 
отговаря на изискванията за участие в сис­
темата или не изпълнява задълженията си 
по споразумението за участие в ЕСРОТ и 
в този смисъл това обстоятелство не пред­
ставлява причина за временно или изцяло 
прекратяване на участието в ЕСРОТ.
Г л а в а  в т о р а
ПРИДОБИВАНЕ НА ДЪРЖАВНИ ЦЕННИ 
КНИЖА НА ПЪРВИЧНИЯ ПАЗАР
Чл. 7. (1) На първичния пазар ДЦК се 
придобиват чрез аукциони, организирани и 
провеждани от БНБ чрез АДЦК.
(2) Участници в АДЦК могат да бъдат 
първичните дилъри на ДЦК, избрани от 
Министерството на финансите по реда на 
Наредба № 15 от 2007 г., които разполагат 
с технически средства за комуникация за 
изпращане на поръчки за участие в аукцио­
ни и получаване на уведомления от БНБ. 
Технически средства за комуникация, които 
могат да се използват, са: СУИФТ и уеббази­
раният интерфейс на АДЦК при използване 
на КЕП. Други технически средства могат 
да се използват само след като МФ и БНБ 
уведомят участниците, че имат готовност за 
тяхното въвеждане.
(3) Първичните дилъри се допускат до 
участие в АДЦК от комисия, определена от 
подуправителя на БНБ, ръководещ управление 
„Банково“, която включва трима постоянни 
и трима резервни членове.
(4) Въз основа на официално обявения 
от Министерството на финансите списък на 
избраните първични дилъри комисията по 
ал. 3 организира провеждането на тестове 
с всеки първичен дилър за установяване на 
техническата му готовност за подаване на 
поръчки съгласно правилата на системата 
и допуска съответния първичен дилър до 
участие в АДЦК след успешното провежда­
не на тестовете, като осигурява достъп на 
упълномощените от него лица за подаване 
на поръчки. За първични дилъри, които са 
били участници в АДЦК, може да не се 
провеждат нови тестове.
(5) При необходимост участниците в АДЦК 
участват в тестовете, свързани с развитието 
и усъвършенстването на системата, за което 
МФ и БНБ предварително ги уведомяват.
(6) Участието в АДЦК се прекратява ед­
ностранно от БНБ в случаите, когато:
1. по решение на министъра на финансите 
участникът в АДЦК е изключен от списъка